На основу члана 13. став 2. и 3. Закона о локалној самоуправи (''Службени гласник РС'', број 129/2007) и члана 37. Статута Града Ниша („Службени лист Града Ниша, број 88/2008),

Скупштина Града Ниша, на седници од 2013. године, доноси

**О Д Л У К У**

**О БРАТИМЉЕЊУ И УСПОСТАВЉАЊУ САРАДЊЕ ИЗМЕЂУ ГРАДА НИША (РЕПУБЛИКА СРБИЈА) И ГРАДА ДЕБРЕЦИНА (РЕПУБЛИКА МАЂАРСКА**)

**I**

Братиме се и успостављају сарадњу Град Ниш и Град Дебрецин.

**II**

Овлашћује се Градоначленик Града Ниша, проф. др Зоран Перишић, да у име Града Ниша потпише Меморандум о разумевању са представником Града Дебрецина.

**III**

За реализацију ове oдлуке обезбедиће се средства у буџету Града Ниша.

**IV**

Одлуку доставити Влади Републике Србије на сагласност.

**V**

Ова одлука објавиће се у ''Службеном листу Града Ниша'', по добијеној

сагласности Владе Републике Србије.

**VI**

Ова одлука ступа на снагу осмог дана од дана објављивања у „Службеном листу Града Ниша“.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

Правни основ за доношење Одлуке о братимљењу и успостављању сарадње између Града Ниша и Града Дебрецина је члан 13. Закона о локалној самоуправи, којим је прописано да јединице локалне самоуправе могу сарађивати са јединицама локалне самоуправе других држава у оквиру спољне политике Републике Србије, у складу са Уставом и законом. Такође, наведеним чланом прописано је да Одлуку о успостављаању сарадње доноси Скупштина јединице локалне самоуправе уз сагласност Владе.

Град Ниш, кога представља Градоначелник, проф. др. Зоран Перишић и град Дебрецин (Република Мађарска), кога представља градоначелник Лајош Коша изразили су намеру успостављања сарадње кроз закључење Меморандума о разумевању.

Основни циљеви закључења меморандума били би развој међусобних односа на дугорочној основи, ширење трговинско-економске, индустријске, пољоприврене, научно-техничке сарадње односно сарадње у области културе, те у том смислу Меморандум о разумевању представља стабилну полазну основу за даљи развој и унапређење сарадње у циљу свеукупног бенефита грађана градова Дебрецина и Ниша.

На основу напред наведеног, Скупштина Града Ниша доноси Одлуку о братимљењу и успостављању сарадње између Града Ниша и Града Дебрецина.

У Нишу, новембра 2013. године